
GWEDDIWN
Yn wyneb y casineb sy’n rhannu pobl o wahanol genhedloedd, grwpiau ethnig, dosbarthiadau cymdeithasol, crefyddau a rhywedd
Arglwydd, maddau i ni.

Yn wyneb ein diffyg i dderbyn ein gilydd a pharchu gwahaniaethau ein gilydd
Arglwydd, maddau i ni.

Yn wyneb awydd barus pobl a chenhedloedd i berchnogi yr hyn nad yw’n eiddo iddynt
Arglwydd, maddau i ni.

Yn wyneb y trachwant sy’n ddrwg-elwa ar waith dwylo dynol ac yn dinistrio’r ddaear
Arglwydd, maddau i ni.

Yn wyneb ein heiddigedd o les a hapusrwydd eraill 
Arglwydd, maddau i ni.

Yn wyneb difaterwch am dynged y carcharor, y digartref, y ffoadur a’r gweithiwr ymfudol
Arglwydd, maddau i ni.

Yn wyneb y chwant sy’n amharchu a chamdrin gwragedd a phlant
Arglwydd, maddau i ni.

Yn wyneb y balchder sydd yn ein harwain i ymddiried yn ein hunain yn hytrach nag ynot Ti
Arglwydd, maddau i ni
a thrugarha wrthym.

